Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 87/09)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN MUUTTAMISTA KOSKEVAN VAKIOMUUTOKSEN TIEDOKSI ANTAMINEN

”MOULIN-À-VENT”

PDO-FR-A0933-AM02

Tiedonannon päivämäärä: 9.12.2020

HYVÄKSYTYN MUUTOKSEN KUVAUS JA PERUSTELUT

1. Maantieteellinen alue

I luvun IV kohdan 1 alakohdassa ennen sanaa ”seuraavien” lisätään ilmaisu ”vuoden 2019 virallisen maantieteellisen koodin perusteella”.

Tämän toimituksellisen muutoksen ansiosta maantieteelliseen alueeseen voidaan viitata INSEEn julkaiseman virallisen maantieteellisen koodin vuonna 2019 voimassa olevan version yhteydessä ja varmistaa alueen määrittely oikeudellisesti.

Maantieteellisen alueen rajat pysyvät täysin samoina.

Lisäksi on lisätty virke, jolla toimijoille ilmoitetaan, että maantieteelliseen alueeseen liittyvät kartta-asiakirjat ovat saatavilla INAOn verkkosivustolla.

Nämä muutokset eivät vaikuta yhtenäiseen asiakirjaan.

2. Viljelyalue

Korvataan IV kohdan 2 alakohta seuraavasti: ”Viinit saadaan yksinomaan köynnöksistä, jotka sijaitsevat tuotantolohkon alueella, jonka kansallinen alkuperä- ja laatuinstituutti (Institut national de l’origine et de la qualité) hyväksyi toimivaltaisen kansallisen komitean kokouksessa 14. marraskuuta 2019.”

Tämän muutoksen tarkoituksena on ilmoittaa päivämäärä, jona toimivaltainen kansallinen viranomainen hyväksyi maantieteelliseen tuotantoalueeseen uuden rajatun viljelylohkon. Viljelyalueen rajaamisen tarkoituksena on määritellä asianomaisen suojatun alkuperänimityksen tuotantoon soveltuvat viljelylohkot maantieteellisellä tuotantoalueella.

Tämä muutos ei vaikuta yhtenäiseen asiakirjaan.

3. Välittömässä läheisyydessä sijaitseva alue

Lisätään I luvun IV kohdan 3 alakohdassa ennen sanaa ”seuraavien” ilmaisu ”vuoden 2019 virallisen maantieteellisen koodin perusteella”.

Tämän toimituksellisen muutoksen ansiosta välittömässä läheisyydessä sijaitsevaan alueeseen voidaan viitata INSEEn julkaiseman virallisen maantieteellisen koodin vuonna 2019 voimassa olevan version yhteydessä.

Tämän alueen rajat pysyvät täysin samoina.

Tämän viittauksen lisäämisen ansiosta voidaan oikeudellisesti varmistaa välittömässä läheisyydessä sijaitsevan alueen määrittely siten, että kuntien tai kuntien osien yhdistymiset, jakautumiset tai nimenmuutokset eivät vaikuta siihen.

Välittömässä läheisyydessä sijaitsevaan alueeseen kuuluvien kuntien luetteloa on myös päivitetty aluetta muuttamatta ennen vuotta 2019 tehtyjen hallinnollisten muutosten huomioon ottamiseksi.

Yhtenäisen asiakirjan otsikko ”Lisäedellytykset” on muutettu vastaavasti.

4. Siirtymätoimenpide

I luvun XI kohdan 3 alakohta poistetaan, koska ajanjakso, jolloin tuottajat ovat voineet hyötyä viinin vanhentamisjaksolle määritellystä toimenpiteestä, ja näin ollen kuluttajamarkkinoille saattamisen päivämäärä ovat vanhentuneet.

Tämä muutos ei vaikuta yhtenäiseen asiakirjaan.

5. Eritelmän tarkastukseen liittyvät seikat

— Toimijat tarkastaa vastedes sertifiointielin, ja sana ”tarkastussuunnitelma” korvataan sanalla ”valvontasuunnitelma” eritelmän II lukua koskevissa kappaleissa. Tämä muutos ei vaikuta yhtenäiseen asiakirjaan.

— Tarkastusjärjestelmää koskevat tiedot III luvun II kohta: tämän osan laatimissääntöjä on muutettu sen jälkeen, kun tuote-eritelmä hyväksyttiin joulukuussa 2011, ja siitä on poistettu kaikki tarkastusviranomaista koskevat tiedot, koska tarkastukset suorittaa sertifiointielin. Tämä muutos ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

Moulin-à-Vent

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin tai viinien kuvaus

Analyyttinen kuvaus

Viinit ovat kuivia kuohumattomia punaviinejä.

Viinien luonnollinen alkoholipitoisuus on vähintään 10,5 tilavuusprosenttia.

Viinien kokonaisalkoholipitoisuus saa olla väkevöinnin jälkeen enintään 13 tilavuusprosenttia.

Pakkausvaiheessa punaviinien omenahappopitoisuus on enintään 0,4 grammaa litrassa.

Valmiit viinit täyttävät seuraavat analyyttiset vaatimukset:

Käymiskykyisten sokerien (glukoosin ja fruktoosin) enimmäispitoisuus: 3 grammaa litrassa.

Suurimman kokonaisalkoholipitoisuuden, todellisen vähimmäisalkoholipitoisuuden, pienimmän kokonaishappopitoisuuden ja suurimman kokonaisrikkidioksidipitoisuuden osalta sovelletaan yhteisön sääntelyn mukaisia vaatimuksia.

Viinien väri on syvä ja vaihtelee rubiinista granaatinpunaiseen. Niiden tuoksussa on usein kukkaisia ja hyvin kypsyneiden punaisten hedelmien vivahteita, jotka viinin vanhetessa kehittyvät huumaaviksi mausteiden, tryffelien tai jopa riistan tuoksuiksi. Suutuntuma on antava ja ryhdikäs, ja siinä yhdistyvät harmonisesti voimakkuus, monisyisyys ja eleganssi.

Viinejä voidaan nauttia nuorina, mutta niiden hienous ja voimakkuus paranevat useamman vuoden säilytyksen jälkeen.

Yleiset analyyttiset ominaisuudet Kokonaisalkoholipitoisuus enintään (til.-%): Todellinen alkoholipitoisuus vähintään (til.-%): Kokonaishappopitoisuus vähintään: Haihtuvien happojen pitoisuus enintään (milliekvivalenttia litrassa): 14,17 Kokonaisrikkidioksidipitoisuus enintään (mg/litra):

5. Viininvalmistusmenetelmät

a. Erityiset viininvalmistusmenetelmät

Viininvalmistusmenetelmät

Erityinen viininvalmistusmenetelmä

— Puunpalasten käyttö on kielletty.

— Viinien kokonaisalkoholipitoisuus saa olla väkevöinnin jälkeen enintään 13 tilavuusprosenttia.

— Vettä poistavat väkevöintimenetelmät (TSE) ovat sallittuja enintään 10 prosentin pitoisuuteen saakka.

Edellä esitettyjen määräysten lisäksi viininvalmistusmenetelmien on täytettävä unionin tasolla ja Ranskan maatalous- ja merikalastuslaissa (Code rural et de la pêche maritime) asetetut velvoitteet.

Viljelymenetelmä

Istutustiheys

YLEISET MÄÄRÄYKSET

Viiniköynnösten istutustiheys on vähintään 6 000 köynnöstä hehtaarilla.

Köynnösrivien välinen etäisyys saa olla enintään 2,10 metriä, ja köynnösten välisen etäisyyden samalla rivillä on oltava vähintään 0,80 metriä.

YKSITTÄISET MÄÄRÄYKSET

Jos noudatetaan vähimmäistiheyttä 6 000 köynnöstä hehtaaria kohti, köynnösten välisten rivien väli voi olla enintään 3 metriä mekaanista korjuuta varten.

Leikkaussäännöt

— Leikkaus saadaan valmiiksi 15. toukokuuta

— Viinit on saatu matalaleikatuista viiniköynnöksistä (gobelet-leikkaus, viuhkaleikkaus tai Royat-leikkaus käyttäen yksinkertaista, kaksinkertaista tai Charmet-leikkaustapaa), joissa on enintään 10 silmua köynnöstä kohti.

— Jokaisessa köynnöksessä on 3–5 kannusversoa, joissa on enintään 2 silmua; nuorentamista varten kussakin köynnöksessä voi myös olla kannusverso, jossa on enintään 2 silmua ja joka on leikattu vanhasta oksasta saatuun sivuversoon.

— Muotoiluleikkauksessa tai muutetussa leikkaustavassa köynnökset leikataan siten, että köynnöstä kohti on enintään 12 silmua.

Mekaanista sadonkorjuuta koskevat säännökset

a) Säiliöissä, joissa lohkojen tuotos kuljetetaan viiniytyskellariin, korjatun sadon korkeus saa olla enintään 0,50 metriä.

b) Säiliöiden on oltava inerttiä ja elintarvikekäyttöön soveltuvaa materiaalia.

c) Sadon korjuu- ja kuljetuslaitteistossa on oltava asianmukainen vedenpoisto- tai suojausjärjestelmä.

b. Enimmäistuotokset

61 hehtolitraa hehtaaria kohti

6. Rajattu maantieteellinen alue

Viinirypäleet on korjattava ja viiniytettävä sekä viini valmistettava ja kypsytettävä vuoden 2019 maantieteellisen koodin perusteella seuraavien kuntien alueella:

— Rhônen departementti: Chénas

— Saône-et-Loiren departementti: Romanèche-Thorins.

7. Pääasiallinen rypälelajike (pääasialliset rypälelajikkeet)

Aligoté B

Gamay N

Melon B

8. Yhteyden tai yhteyksien kuvaus

Yhteyden kannalta merkitykselliset luontoon liittyvät tekijät

Maantieteellinen alue ulottuu Monts du Beaujolais’n etelärinteelle, etupäässä Montagne de Rémontin rinteelle, joka sijaitsee 510 metrin korkeudessa, sekä Saônen tasangon vastakkaisille penkereille 15 kilometrin päähän lounaaseen Mâconista ja 25 kilometriä pohjoiseen Villefranche-sur-Saônesta.

Näin ollen alue ulottuu Chénasin ja Romanèche-Thorinsin kuntiin Rhônen ja Saône-et-Loiren departementtien reunamilla.

Rypäleiden korjuuta varten rajatut lohkot sijaitsevat kumpuilevassa maastossa, jonka länsiosassa toisinaan jyrkätkin rinteet hallitsevat Chenasin pikkukaupunkia ja itäosassa loivemmat rinteet ja penkereet ulottuvat Romanèche-Thorinsiin asti. Korkeus vaihtelee 190 metristä 420 metriin.

80 prosenttia maaperästä on haurasta areniittia, joka on väriltään vaaleanpunaista ja peräisin kasvualustan graniittikiven rapautumisesta. Tässä sitä kutsutaan jäljempänä ”hiekkakiveksi”. Eteläosassa ja itärajalla maaperä on kehittyneempää ja muodostaa kolluviaalisia kerrostumia. Ne koostuvat hiekasta ja savesta, joihin on sekoittunut karkeaa soraa. Maaperä on yleensä hyvin valunutta, ja siihen on imeytynyt runsaasti rauta- ja mangaanioksideja, jotka levittäytyvät maaperään graniittilohkareita leikkaavista malmisuonista.

Itse asiassa Ranskan suurin mangaaniesiintymä löydettiin vuoden 1750 vaiheilla Romanèche-Thorinsista. Tätä esiintymää hyödynnettiin 1700-luvulta 1800-luvulle jopa kylän aukiolla. Tuolloin romanechiitiksi nimetty kivilaji on mustaa ja hyvin vaikeakulkuista.

Ilmasto on leuto valtameri-ilmasto, jota leimaavat mantereiset ja eteläiset vaikutukset. Sateet jakautuvat tasaisesti ympäri vuoden, ja vuotuinen keskilämpötila on noin 11 °C. Monts du Beaujolais -vuoristo suojaa merkittävästi länsituulilta, mikä vähentää valtameren vaikutusta. Föhntuulet kuivattavat kosteaa ilmaa, mikä puolestaan lisää valoisuutta ja vähentää sateita.

Saônen suurella laaksolla on myös määräävä asema viiniköynnösten kehityksessä, sillä se tarjoaa paljon valoa ja välittää eteläisiä vaikutteita, joita ilmenevät etenkin kesän korkeina lämpötiloina.

- Yhteyden kannalta merkitykselliset inhimilliset tekijät

Viiniköynnöksiä on ollut maantieteellisellä alueella jo muinaisista ajoista.

Suzanne Blanchet kertoo Burgundin viinejä käsittelevässä teoksessaan ”Les vins de Bourgogne”, että viininköynnösten viljelyä on harjoitettu Macônin ja Lyonin metsäisillä seuduilla jo ensimmäisestä vuosisadasta lähtien (Plinius vanhemman aikakaudella). 200-luvulla amforiin pakatut viinit saapuivat Lyoniin lähellä sijaitsevan Saônen kautta.

1400-luvun lopulta alkaen Lyonin porvaristo, joka oli rikastunut silkkikaupan ja pankkitoiminnan ansiosta, myötävaikutti merkittävästi viinitarhan kehitykseen.

Beaujolais’n alueelta peräisin olevien viinien kauppa kasvoi 1700-luvulla, mikä johti suuriin muutoksiin viinitarhalla. Suurtilat jaettiin osuusviljelmiin, jotka ovat edelleen vahvasti läsnä maantieteellisellä alueella.

Vuoden 1722 kansallisissa arkistoissa todetaan seuraavaa: ”Romanèche on yksi neljästä Mâconin alueen paikkakunnasta, joista lähetetään eniten viiniä Pariisiin”.

Tarkistetun alkuperänimityksen nimi liittyy antiikkiseen tuulimyllyyn, joka pystytettiin vuonna 1550 Romanèche-Thorinsin kukkulalle. Sitä käytettiin jyvien jauhamiseen aina 1800-luvun puoliväliin asti. Nykyään se on luokiteltu historialliseksi muistomerkiksi. Viinitarhan keskellä sijaitseva ja kauas näkyvä mylly yksilöi täydellisesti Moulin-à-Ventin maantieteellisen alueen.

Mâconin tuomioistuimen 17. huhtikuuta 1924 antamassa tuomiossa määriteltiin virallisesti maantieteelliset rajat, joiden puitteissa Thorins- tai Moulin-à-Vent-nimisiä viinejä voidaan tuottaa. Seuraavana vuonna perustettiin virallisesti viininviljelijöiden liitto ”Union des viticulteurs”, mikä johti tarkistetun alkuperänimityksen tunnustamiseen 11. syyskuuta 1936 annetulla asetuksella. Sekaannusten välttämiseksi nimi ”Thorins” jätettiin pois.

Samaan aikaan nelisenkymmentä tuottajaa perusti osuustoiminnallisen kellarin, joka on vuodesta 1934 lähtien ollut sijoitettuna Chénasissa sijaitsevan Michaudsin linnan sivurakennukseen ja joka viiniyttää noin 20 prosenttia tuotantomäärästä, joten se toimii yhtenä talouden moottorina.

Tarkistettua alkuperänimitystä ”Moulin-à-Vent” luonnehtivat alueelle ominaiset perinteet yhdistettyinä nykyaikaisiin tekniikoihin.

Laatuviiniä etsiessään tuottajat ovat oppineet hallitsemaan gamay N -lajiketta ja sen kasvua erityisesti käyttämällä suurta istutustiheyttä ja matalaleikkausta.

Rypäleiden hyvän kypsyyden takaamiseksi tuottajat varmistavat, että suojaamaton lehtiala on riittävä. Näin ollen viiniköynnökset voidaan sitoa kiinteällä tukilangalla. Samaan aikaan tuottajat ovat ottaneet käyttöön erityisen viininvalmistusmenetelmän, jossa käytetään samanaikaisesti perinteistä käymistä ja osittaista hiilidioksidikäymistä.

Tilat ovat pääosin perheiden omistuksessa, jolloin useat sukupolvet seuraavat toisiaan tai työskentelevät yhdessä.

Vuonna 2010 viinitarhan pinta-ala oli 650 hehtaaria ja vuosituotanto keskimäärin 30 000 hehtolitraa.

Tietoja tuotteen laadusta ja ominaispiirteistä

Viinien väri on syvä ja vaihtelee rubiinista granaatinpunaiseen.

Niiden tuoksussa on usein kukkaisia ja hyvin kypsyneiden punaisten hedelmien vivahteita, jotka viinin vanhetessa kehittyvät huumaaviksi mausteiden, tryffelien tai jopa riistan tuoksuiksi.

Suutuntuma on antava ja ryhdikäs, ja siinä yhdistyvät harmonisesti voimakkuus, monisyisyys ja eleganssi.

Viinejä voidaan nauttia nuorina, mutta niiden hienous ja voimakkuus paranevat useamman vuoden säilytyksen jälkeen.

Syy- ja seuraussuhteet

Graniittikummun rinteillä sijaitseva ”Moulin-à-Vent” on tunnettu siitä, että se on vanhin Crus du Beaujolais -viinitarhoihin kuuluva viinitarha.

Viinitarha on juurtunut homogeeniseen graniittimaaperään, jota halkovat useat mangaanisuonet, jotka näkyvät hajanaisesti maaperään levinneinä. Perimätiedon mukaan tämä musta malmi antaa viineille niiden omaleimaisuuden.

Viininviljelylohkot, joille on istutettu gamay N -lajiketta, levittäytyvät itään ja kaakkoon päin aukeaville leudoille rinteille, joita Monts du Beaujolais -vuoristo suojaa länsituulilta. Näin ne lämpenevät aamuauringon ensimmäisistä säteistä.

Alhaisen hedelmällisyytensä vuoksi graniittipohja suosii kohtalaisia satoja ja edistää viineissä havaittavien hedelmäisten aromien kehittymistä.

Tuottajat haluavat eristää parhaat lohkot ja sisällyttää merkintöihin tunnetuimpien paikkojen nimet.

Moulin-à-Ventin maine on vakiintunut. Se vahvistettiin jo 1700-luvulla Mâconissa toimineen kauppiaan Pierre-Étienne Chalandonin tekemässä valituksessa, jossa vastustettiin tuottajaa, jonka epäiltiin tarjoavan kolmannen tai neljännen luokan viinejä nimityksellä ”Moulin-à-Vent”. Jullien ylisti vuonna 1816 kaikkien tunnettujen viinitarhojen topografiaa koskevassa teoksessaan ”Topography de tous les vignobles connus” Moulin-à-Vent-viinejä. Tämän jälkeen nämä viinit luokiteltiin ”ensimmäisen luokan viineiksi”, jotka säilyvät pullotettuina yli kymmenen vuoden ajan.

Tuottajat puolestaan samastuvat yhä tuulimyllyyn, joka on tarkistetun alkuperänimityksen symboli ja esiintyy lukuisissa merkinnöissä ja markkinointimateriaaleissa. Tuulimylly on myös innoittanut taidemaalari Maurice Utrilloa.

Vuonna 1996 tarkistetuilla alkuperänimityksillä ”Moulin-à-Vent” ja ”Chénas” varustettujen viinien tuottajat yhdistyivät ja perustivat viininviljelijöiden killan ”Confrérie des Maîtres Vignerons de Chénas et Moulin-à-Vent”, joka juhlallisesti vahvisti näiden kahden tarkistetun alkuperänimityksen viinien maineen.

9. Olennaiset lisäedellytykset (pakkaus, merkinnät, muut vaatimukset)

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Viiniyttämistä sekä viinien valmistusta ja vanhentamista koskevan poikkeuksen mukaisesti määritelty välittömässä läheisyydessä sijaitseva alue muodostuu vuoden 2019 virallisen maantieteellisen koodin perusteella seuraavien kuntien alueesta:

— Côte-d’Orin departementti: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L'Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée, Vougeot

— Rhônen departementti: Alix, Anse, L'Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Cercié, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (ainoastaan Avenasin entisen kunnan aluetta vastaava osa), Dracé, Emeringes, Fleurie, Fleurieux-sur-l'Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Le Perréon, Pommiers, Porte des Pierres Dorées, Quincié-en-Beaujolais, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d'Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine (ainoastaan Dareizén, Les Olmesin ja Saint-Loupin entisten kuntien aluetta vastaava osa)

— Saône-et-Loiren departementti: Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines,Fragnes-La-Loyère (ainoastaan La Loyèren entisen kunnan aluetta vastaava osa), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly,, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l'Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (ainoastaan Donzy-le-Nationalin, Massyn ja La Vineusen entisten kuntien aluetta vastaava osa) , Vinzelles, Viré

— Yonnen departementti: Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (ainoastaan Champvallonin, Villiers sur Tholonin ja Volgrén entisten kuntien aluetta vastaava osa), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers, Yrouerre.

Merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät säännökset

Edellytyksen kuvaus:

a) Tarkistetun alkuperänimityksen saaneiden viinien merkinnöissä voidaan täsmentää pienemmän maantieteellisen yksikön nimi seuraavin edellytyksin: — kyseessä on maarekisteriin kirjatun paikan nimi — paikka on mainittu satoilmoituksessa. Maarekisteriin kirjatun paikan nimi kirjoitetaan välittömästi tarkistetun alkuperänimityksen jälkeen kirjaimin, jotka saavat olla korkeudeltaan ja leveydeltään enintään puolet kirjaimista, joilla tarkistettu alkuperänimitys kirjoitetaan.

b) Tarkistetun alkuperänimityksen saaneiden viinien merkinnöissä voidaan täsmentää suurempi maantieteellinen yksikkö ”Vin du Beaujolais”, ”Grand Vin du Beaujolais” tai ”Cru du Beaujolais”. Laajempi maantieteellinen alue voidaan kirjoittaa kirjaimin, jotka ovat korkeudeltaan ja leveydeltään enintään kaksi kolmasosaa niistä kirjaimista, joilla tarkistettu alkuperänimitys kirjoitetaan.

Linkki tuote-eritelmään

https://info.agriculture.gouv.fr/gedei/site/bo-agri/document_administratif-10009261-9fab-4519-9359-c1535d713844

(1) EUVL L 9, 11.1.2019, s. 2.